**Pályázati felhívás**

**Alba Regia Felsőoktatási Hallgatói Tanács Ösztöndíj elnyerésére**

**Székesfehérvár Megyei Jogú Város Polgármestere Székesfehérvár Megyei Jogú Város Önkormányzat Közgyűlése** az „Alba Regia” tanulmányi ösztöndíjról szóló 33/2016. (VIII. 19.) rendelet 18/B §
(2) bekezdése alapján **nyilvános pályázatot hirdet Alba Regia Felsőoktatási Hallgatói Tanács Ösztöndíj elnyerésére.**

**1. Pályázati feltételek:**

**Alba Regia Felsőoktatási Hallgatói Tanács Ösztöndíjban részesíthető az a hallgató, aki**

a) tanulmányait

aa) a Budapesti Corvinus Egyetem székesfehérvári képzési helyszínén nappali alap- vagy mesterképzés (BA,BSc,MA,MSc) munkarendjében folytatja, vagy

ab) az Óbudai Egyetem Alba Regia Műszaki Karán nappali alap- vagy mesterképzés (BA,BSc,MA,MSc) munkarendjében folytatja, vagy

ac) a Kodolányi János Egyetem székesfehérvári képzési helyszínén nappali alap- vagy mesterképzés (BA,BSc,MA,MSc) munkarendjében folytatja,

b) aktív hallgatói jogviszonnyal rendelkezik, és

c) a Székesfehérvári Felsőoktatási Hallgatói Tanács tagja.

Az Alba Regia Felsőoktatási Hallgatói Tanács Ösztöndíjban felsőoktatási intézményenként 4 - 4 fő hallgató részesíthető.

**2. A pályázat benyújtásának módja:**

A pályázatot a pályázati felhívás 1. mellékletében szereplő ***„Pályázati Adatlap az Alba Regia Felsőoktatási Hallgatói Tanács Ösztöndíj igényléséhez”* című formanyomtatványon**, zárt borítékban kell benyújtani: postán Székesfehérvár Megyei Jogú Város Polgármesteri Hivatala Egészségügyi, Oktatási és Szociális Intézményi Iroda címére (8000 Székesfehérvár, Városház tér 1.), vagy személyesen Székesfehérvár Megyei Jogú Város Polgármesteri Hivatala Ügyfélszolgálatán (8000 Székesfehérvár, Kossuth u. 4.).

A borítékon fel kell tüntetni a pályázó nevét, címét, valamint az „Alba Regia Felsőoktatási Hallgatói Tanács Ösztöndíjpályázat” megjelölést.

A felsőoktatási **Pályázati Adatlap** **beszerezhető**:

* Székesfehérvár Megyei Jogú Város Polgármesteri Hivatal Ügyfélszolgálatán,

(8000 Székesfehérvár, Kossuth u. 4.), vagy az

* az érintett felsőoktatási intézményben,

ill. **letölthető** Székesfehérvár Megyei Jogú Városa hivatalos honlapjáról: <http://www.szekesfehervar.hu/> .

**3. A Pályázati Adatlaphoz csatolni kell**

a) a pályázó érvényes személyazonosító igazolványának és a lakcímet igazoló hatósági igazolványának másolatát,

b) az aktív hallgatói jogviszonyt igazoló irat eredeti példányát, és

c) a pályázati felhívás 1. a) pontban megjelölt felsőoktatási intézmény Hallgatói Önkormányzatának igazolását arról, hogy a hallgató a Székesfehérvári Felsőoktatási Hallgatói Tanács tagja.

**4. Érvénytelen a pályázat, ha**

1. nem a pályázati felhívás 1. pontjában felsorolt feltételeknek megfelelő hallgató nyújtotta be, vagy
2. a pályázati határidő lejártát követően érkezik be a Polgármesteri Hivatalba, vagy
3. nem a pályázati felhívás 1. melléklete szerinti teljes körűen kitöltött és aláírt Pályázati Adatlapon nyújtották be, vagy
4. a pályázó a pályázathoz nem csatolta a pályázati felhívás 3. pontjában felsorolt iratok valamelyikét, vagy
5. a pályázó nem járult hozzá a pályázati eljárásban közölt adatainak kezeléséhez.

**5. A Pályázat beérkezésének határideje:**

 **2018. szeptember 28. 13.00 óra**

A határidő elmulasztása esetén a pályázó által benyújtott pályázat érvénytelen.

A határidő elmulasztása miatt igazolásnak nincs helye.

**6. A pályázat elbírálásának határideje:**

 **2018. október 30.**

A Jegyző a pályázat eredményéről írásban értesíti a pályázót. A nyertes pályázóval az értesítés kézbesítésétől számított 15 napon belül Székesfehérvár Megyei Jogú Város Önkormányzata ösztöndíj szerződést köt.

**7. Az Alba Regia Felsőoktatási Hallgatói Tanács Ösztöndíj összege havonta 5.000,- Ft.**

Az ösztöndíj a Pályázati Adatlapon megjelölt folyószámlára kerül folyósításra 5 havi időtartamra
(2018. szeptember – 2019. január).

**8. Az ösztöndíjra való jogosultság megszűnik, amennyiben a hallgató**

1. a pályázati eredményről szóló értesítéstől számított 15 napon belül nem köti meg az ösztöndíj szerződést,
2. az ösztöndíj folyósításának időtartama alatt a hallgatói jogviszony vagy a Székesfehérvári Felsőoktatási Hallgatói Tanács tagság megszűnik, a hallgatói jogviszony vagy a tagság megszűnésének napjától, vagy
3. a hallgató a pályázati eljárás során valótlan adatot közölt, a valótlan adatközlésnek Székesfehérvár Megyei Jogú Város Polgármesterének tudomására jutásától.

**A hallgató a jogalap nélkül felvett ösztöndíjat egy összegben, a visszafizetés elrendeléséről szóló értesítés kézhezvételétől számított 30 napon belül köteles visszafizetni.**

**A pályázati eljárás során a kapcsolattartás elsősorban a Pályázati Adatlapon megadott e-mailen keresztül történik.**

**További információ** Székesfehérvár Megyei Jogú Város Polgármesteri Hivatala Egészségügyi, Oktatási és Szociális Intézményi Irodáján **Tóthné Szabó Krisztinától kérhető** (Tel: 06 (22) 537-119).

Székesfehérvár, 2018. szeptember 6.

**Székesfehérvár Megyei Jogú Város**

**Polgármestere**